  Майя Бывальцева Удмуртилэн тӧроез Александр Бречалов Россиысь Кун Кенешлэн азьвалтэтэзлэн паськытатэм кенешоназ пыриськоз. Кунысь тужгес егит IT-карын – Иннополисын, пумиськонэз Владимир Путин нуоз. Со сярысь улосвлы тӧролэн но кивалтэтлэн пресс-службазы ивортэ. Кенешонэ пыриськисьёс улосвыл тӧрлыкъёслэсь калыклэсь улон интыя югдурзэс тупатон но карез умоятон ласянь ужамзэс эскерозы. Кызьы ивортэмын Росси азьмуртлэн нимлыко сайтаз, котырес ӝӧк сьӧрын кенешонъёс сизьым группаосъя радъяськозы: - улон интыя рынокез азинтонъя но карез умоятонъя огъя сӧзнэто ужпумъёс; - улон инты пуктонэ коньдон кутон амалъёсты умоятон; - инженер, транспорт но мерлыко инфраструктураез огъя азинтон, озьы ик улон интыос пуктон понна музъемъёсты пайдалыко кутон; - лэсьтӥськон удысэз выльдон но коркаосты бадӟым люкетъёслэсь пуктонлэсь ӟечлыксэ будэтон; - лэсьтӥськисьёслэсь административной ныпъетсэс капчиятон, лэсьтӥськон удысын эсэплыко-эрикрадъем инъетэз но ужез радъянъя куронъёсты умоятон; - карын лякыт улонэз радъян но азинтон; - улыны ярантэм коркаосысь калыкез мукет интые выжтон.  Тегъёс: Политика ЖКХ ВладимирПутин Россия КунКенеш Татарстан АлександрБречалов  